Likatsin 99 (Art. 99). Wa pumakgatanksan xalakgalhkayawan natlawà la wan litapitsin II xla likatsin 105 xla ja ́e limapakgsin, wa xalanka mapakgsina xa xtapakgta tapakgsit nema xla lakgchan chu nemà xla tlan lakgapasa xa xtatliwekglhat putsana xla lilapulatamatni.
Xlakata tlan natlama tu lilhkayawakanit, pumakgatanksan natlaway tu lakgchan nak Lanka ixpumapakgsin, ja ́e xla laki ́nawan; nak kalakapulhwa nalakkaxtlawa takglhuwit, la wan tapakgsin.|Nata akxila xalimapakgsin chu nata ́akchapalin taskujut xlakata tlan nataxtuyacha.|Chatujun matanksanatapakgsit lhkayawananì nakamalakxtumikàn nak xalanka pulakkaxlan wa xalanka pulakkaxlan, nalhkayawa akgtati kata, ti mapakgsina nawan nak nawan nak pumakgatanksan chu ixmakgtayananin.|Pumakgatanksan xatlalhkayawananìn wa lakgchan lakkaxtlawà la wan limapakgsin nemà talhkanit nak tapakgsin, la:|I. Nitamatlanit akxni tlawakan xatalaksaklhkayawan chu ixtalakkaxtlawananìn tapakgsit.|III. Tu nitamatlanit tamasi chu alistan mapakgsina xala talaksaklhkayawan lipulatamatni lakkaxtlawa, ja ́e ni ixtachuna nema wi nak ixlawan tapitsin pala akgtanpusa xla limapakgsin.|IV. Natawilayacha mapakgsina nema liwaj lakgchan lakkaxtlawa xatakglhuwit nemà tawilayacha nak lakatunu lipulatamatni akxni tlawakanacha talaksaklhkayawan.|V. Pala chuna taskini wa napakgtanu akxilacha xlakata tlan nataxtuyacha mapakgsmanin ti kalaksaklhkayawaka chu natatlaway ixlitaykan.|VI. Nitamatlanit ixtatlawan tiku laktayami ixlakgchanat talakksaklhkayawan, xlakkaxtlawana lilatamat xla tachixkuwit, xla lilaklhkayawan xawa na likstu lilakgalhkayawanan chu nalakatikum lipakgtanut nak xatalakkaxlan xlakkaxtlawana lilatamat la wan limapakgsin chu tapakgsin. Pala tachixkuwit laktayaminikan ixlakgchanat, nalakputsa la nalakkaxtlawa chu pala nilá, na an nak pumakgatanksan xatapakgta tapakgsit ana namakgtayakan la wan tapakgsin chu nalhkanikan kilhtamaku akxni nalakkaxtlawakan.|VII. Takglhuwit xla taskujut nema tatlawa pumakgatanksan chu xmakgtayananìn|VIII. Takglhuwit xla taskujut nema tatlawa talaksaklhkayawan lipulatamatni chu xmakgtayananin.|IX. Limapakgsin chu tapakgsit natatlaway tu ixlitlawatkan pala la lakchixkuwin putum ixlakkaxtlawananin lilatamat chu tiku taminacha xakgetu pupununu ́nitatlawa la ixlilat xatalaksaklhkayawana wa natawilacha ixtapatitkan, chu.